section_heading: Život i karijera
paragraph_text: Charlie je odrastao u prosječnoj židovskoj obitelji i već je u mladosti pripremao razne predstave i kratke filmove kako bi zabavio roditelje i stariju sestru. U srednjoj školi je bio miran i povučen, ali solidan učenik. Bio je protivnik mainstreama, pa je puno vremena provodio u lokalnoj tv-postaji i bio je član dramske sekcije. Volio je braću Marx, Woodya Alena i Lennya Brucea Već u to vrijeme se pokazao kao talentiran glumac, pa se u školi i zajednici okušao u mnogim dramama kao što su Dr. Jekyll and Mr. Hyde, Play it Again, Sam, On A Clear Day, Up the Down Staircase. Nakon srednje škole krenuo je na Bostonsko sveučilište, ali mu se tamo nije svidjelo pa se premjestio na svuečilište u New Yorku gdje je studirao film. Tamo se sprijateljio s Paulom Prochom. S njim je dijelio sličan smisao za humor pa su zajedno pisali svoje prve scenarije, koje su objavljivali u časopisima za sitne novce. Nakon studija, Kaufman je živio u Minneapolisu radeći novinarske poslove za časopis Star Tribune. <br> 1991. godine Charlie je otišao u Los Angeles u pokušaju da pronađe neki perspektivniji posao u filmskoj industriji. Međutim, tijekom cijelog boravka u Los Angelesu nije uspio dogovoriti nijedan posao pa se odlučio vratiti u Minneapolis. Ipak se nije vratio jer ga je u zadnjim trenucima boravka u LA-u kontaktirao David Mirkin i rekao da mu se sviđaju njegovi scenariji i osigurao mu posao na tv-serijalu Get A Life!. Nakon toga je napisao još tridesetak epizoda raznih humorističnih serija.<br> Uz pisanje scenarija za televizijske serije, s vremenom se počeo baviti i pisanjem scenarija za dugometražne filmove. Prvi takav uradak mu je bio scenarij za film Biti John Malkovich. S obzirom na neobičnost radnje, neko vrijeme nitko se nije htio usuditi snimiti taj film. Scenarij je na kraju kupila kompanija u vlasništvu Michaela Stipea, a film je režirao Spike Jonze. Film je pozitivno prihvaćen na mnogim filmskim festivalima i prije nego što je krenuo u kino prikazivanja. Ubrzo nakon toga Charlie je napisao scenarije za tri filma: Ljudska priroda, Adaptacija i Ispovijedi opasnog uma. Ljudska priroda je film koji je dobio prosječne kritike, no s Adaptacijom je popravio rejting. U filmu Ispovijedi opasnog uma nije surađivao s redateljem Georgeom Clooneyem, a i originalna verzija scenarija je u filmu donekle izmijenjena, pa se to Charliju nije svidilo. Film je na kraju prosječno prihvaćen od strane publike.<br> 2004. godine Charlie je napisao scenarij za film Vječni sjaj nepobjedivog uma, koji je ujedno i njegov naujspješniji uradak. Za taj scenarij je dobio i Oscara za najbolji originalni scenarij. Njegov zadnji uradak je film Sinegdoha, New York, što je ujedno i njegov redateljski prvijenac.